
Szám: 123-8/2025
Nyilvános ülésen tárgyalandó!
Napirend száma:…….
Képviselő-testület
2025. január 23-ai rendkívüli ülésére
Tárgy: A Galabárdi Gyermek Alapítvány támogatási szerződésének 1. számú módosítása
Tisztelt Képviselő-testület!
I. Előzmények

Budapest Főváros XIV. Kerület Zugló Önkormányzata (a továbbiakban: Önkormányzat) és a Galabárdi Gyermek Alapítvány (a továbbiakban: Alapítvány) (székhely: 1145 Budapest, Újvidék sétány 3-5.; nyilvántartási szám: 01-01-0000423; adószám: 19639635-1-42) 2024. november 18-án támogatási szerződést kötött (2. melléklet). Az Alapítvány elnöke az 1/12481/2024 nyilvántartási számú támogatási szerződéssel kapcsolatban kérelmet nyújtott be (3. melléklet). 
Az elnök kérelmében előadta, hogy tervezett programjaik egy részét nem tudták megvalósítani, ezért kéri a támogatási összeg felhasználásának határidejét 2025. április 15-ig meghosszabbítani, továbbá az Önkormányzat által támogatott programhoz kapcsolódó szakmai beszámoló és pénzügyi elszámolás határidejét 2025. május 31. napjára módosítani.

II. Vélemények

Az alapítványok támogatása a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület kizárólagos hatáskörébe tartozik.
A támogatási szerződés kérelemnek megfelelő módosítását az önkormányzat által államháztartáson kívülre nyújtott forrás átadásáról és államháztartáson kívüli forrás átvételéről szóló Budapest Főváros XIV. Kerület Képviselő testületének 6/2015 (III.3.) önkormányzati rendelet 16. §-a teszi lehetővé.  

A Gazdasági Főosztály véleménye: Észrevételt nem tesz. 
A Jogi Főosztály véleménye: Az előterjesztésben közölt adatok és egyéb információk alapján az előterjesztéshez jogi észrevételt nem tesz.
III. Bizottsági vélemények:


Az előterjesztést a Népjóléti Bizottság tárgyalja.
IV. Döntési javaslat
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a alapján egyszerű szótöbbség szükséges.

Budapest, 2025. január 13.
 
            Rózsa András
                                                                           polgármester                      
	
	 


Az előterjesztést készítette: 

Fábis Laura civil kapcsolati referens

Mellékletek:

1.  melléklet: Határozati javaslat

2.  melléklet: Galabárdi Gyermek Alapítvány támogatási szerződése
3.  melléklet: Galabárdi Gyermek Alapítvány kérelme
4.  melléklet: Támogatási szerződés 1. számú módosítása
1. sz. melléklet a 123-8/2025 előterjesztéshez

Budapest Főváros XIV. Kerület Zugló Önkormányzata Képviselő-testülete
……./2025. (I. 23.) önkormányzati határozata
a Galabárdi Gyermek Alapítvány támogatási szerződésének 1. számú módosításáról
· Budapest Főváros XIV. Kerület Zugló Önkormányzata Képviselő-testülete úgy dönt, hogy az előterjesztés 4. melléklete szerint jóváhagyja a Galabárdi Gyermek Alapítvány (székhely: 1145 Budapest, Újvidék sétány 3-5.; nyilvántartási szám: 01-01-0000423; adószám: 19639635-1-42) támogatási szerződésének módosítását.
· A Képviselő-testület felkéri a Polgármestert az előterjesztés 4. melléklete szerinti tartalommal a szerződés aláírására. 
Határidő: támogatási szerződés aláírására a döntéstől számított 15 nap
Felelős: Rózsa András polgármester (Polgármesteri Kabinet)

